अबकी होगी गिनती कितने पहुंचे श्रद्धालु, पॉलीथिन होगी बैन
विश्वप्रसिद्धचैत्र चौदस मेले में देश के कोने-कोने से आने वाले लाखों श्रद्धालुओं के लिए उपमंडल प्रशासन की तरफ से पुख्ता इंतजाम किए जाएंगे। इस बार भी लाखों श्रद्धालुओं के आने की उम्मीद है। लिहाजा प्रशासन मेले में किसी तरह कसर नहीं रखना चाहता।
मेले में सामाजिक धार्मिक संस्थाएं भी प्रशासन के साथ कदमताल करेंगी। उपायुक्त सुमेधा कटारिया शुक्रवार को देर सायं किसान रेस्ट हाउस में अधिकारियों समाजसेवी संस्थाओं की बैठक बुलाई। उन्होंने कहा कि सरस्वती तीर्थ पर 26 से 28 मार्च तक विश्व प्रसिद्ध चैत्र चौदस मेला लगेगा। उन्होंने कहा कि शहरवासियों का सहयोग भी सफल आयोजन के लिए सबसे महत्वपूर्ण है। पिहोवा मेला क्षेत्र को सेक्टरों में बांटा गया है। इसके अनुसार ही सुरक्षा की योजना तैयार की गई है। अवांछनीय घटना पर तुरंत नियंत्रण पाने के लिए मेला क्षेत्र में पुलिस नियंत्रण कक्ष, अस्थाई पुलिस चौकी तथा महिला पुलिस की व्यवस्था की है। मेला क्षेत्र में मेटल डिटेक्टर लगाए जाएंगे। पुलिस ट्रैफिक को सुचारू रखेगी। इस वर्ष मेले में थर्माकोल, पॉलीथिन, प्लास्टिक की वस्तुओं के प्रयोग पर पूर्णत: प्रतिबंध रहेगा। इसके लिए एसडीएम पिहोवा सभी दुकानदारों को पत्र भेजकर सूचित करना सुनिश्चित करेंगे। मेले के दौरान जो भी दुकानदार प्लास्टिक पॉलीथिन या थर्माकोल का प्रयोग करेगा, उसका चालान किया जाएगा और कोई भी संस्था भंडारे में प्रतिबंधित वस्तुओं का प्रयोग करेगा। उसे भंडारा लगाने की इजाजत नहीं दी जाएगी।
48सीसीटीवी कैमरों की रहेगी नजर : पुलिसअधीक्षक अभिषेक गर्ग ने कहा कि मेले में सुरक्षा व्यवस्था पुख्ता रहेगी। सुरक्षा की दृष्टि से मेला क्षेत्र में 48 सीसीटीवी कैमरे पल-पल की गतिविधियों पर नजर रखेंगे। इसके लिए पुलिस चौकी पिहोवा में नियंत्रण कक्ष बनाएंगे। पांच पुलिस चेक पोस्ट बनाए जाएंगे। चैत्र चौदस मेले के दौरान शहर में ट्रैफिक व्यवस्था को सुचारू बनाए रखने के लिए शहर के चारों तरफ 6 जगहों पर पार्किंग स्थल बनाए जाएंगे। अम्बाला रोड पर सरस्वती ड्रेन गुहला रोड टी प्वाइंट, हुड्डा विभाग की भूमि पर, गुहला-पिहोवा रोड पर हुड्डा विभाग की भूमि पर, कैथल रोड पर शंकर राइस शैलर के पास, गलेडवा रोड पर दिवान कालोनी के पास, कुरुक्षेत्र रोड पर नगरपालिका कार्यालय के पास टिब्बा फार्म पर पार्किंग स्थल बनाए जाएंगे। उपायुक्त ने कहा कि शहर का मुख्य पिहोवा चौक वाई फाई सुविधा से लेस होगा इस चौक पर सीसीटीवी कैमरे स्थाई रूप से लगाए जाएंगे। इसके अलावा इस बार श्रद्धालुओं की संख्या को जानने के लिए एनआईसी विभाग की तरफ से इलेक्ट्रॉनिक मशीनें प्रत्येक प्रवेश द्वार पर लगाई जाएंगी।
पुरोहितों को मिलेगी आईडी
उन्होंनेकहा कि सभी तीर्थ पुरोहितों को पहचान पत्र जारी किए जाएंगे। बाहर से आने वाले तीर्थ पुरोहितों को भी पहचान पत्र जारी किए जाएंगे, इसके लिए उन्हें अपने साथ आधार कार्ड या अन्य कोई भी पहचान पत्र साथ लाना होगा। इससे पहले समाजसेवी संस्थाओं की बैठक में गोपाल कौशिक, विनोद कुमार, रामधारी शर्मा, युधिष्ठिर बहल, सचिन मित्तल, नगर पालिका के प्रधान अशोक सिंगला ने अपने सुझाव दिए। मीटिंग में एसपी अभिषेक गर्ग, एडीसी धर्मवीर सिंह, एसडीएम अजय चोपड़ा, सीएमओ डॉ. एसके नैन, डीडीपीओ कपिल शर्मा, डीएसपी शीतल कुमार सहित अन्य अधिकारी मौजूद थे।
पिहोवा | चैत्र चौदस मेले को लेकर किसान विश्राम गृह में अधिकारियों की बैठक लेतीं डीसी सुमेधा कटारिया।
चैत्र चौदस मेला
hin_Deva hin_Deva hin_Deva hin_Deva hin_Deva hin_Deva hin_Deva bho_Deva